OPĆINA HERCEGOVAC
Žiro račun: 2402006-1814400000

Matični broj: 02539543

RKP: 34872

Šifra djelatnosti: 75115
OBRAZLOŽENJE GODIŠNJEG IZVJEŠTAJA O IZVRŠENJU  PRORAČUNA
OPĆINE HERCEGOVAC ZA PERIOD 01. 01. 2025. DO 31. 12. 2025. GODINE
               Zakonom o proračunu (Narodne novine, br. 144/21) i Pravilnikom o polugodišnjem i godišnjem izvještaju o izvršavanju proračuna (Narodne novine, br. 85/23) propisana je obveza sastavljanja i podnošenja godišnjeg izvještaja o izvršenju proračuna na donošenje predstavničkom tijelu jedinice lokalne i područne (regionalne) samouprave.
Na sadržaj godišnjeg izvještaja o izvršenju proračuna primjenjuju se odredbe Pravilnika o polugodišnjem i godišnjem izvještaju o izvršavanju proračuna (Narodne novine, br. 85/23), sukladno članku 76., članku 89. i članku 163. stavak 5. Zakona o Proračunu (Narodne novine, br. 144/21).

Godišnji izvještaj o izvršenju  Proračuna Općine Hercegovac za 2025. godinu, temeljem članka  4. Pravilnika o polugodišnjem i godišnjem izvještaju o izvršenju proračuna (Narodne novine, br. 85/23) sadrži:

1. opći dio proračuna koji čini Račun prihoda i rashoda i Račun financiranja 
2. posebni dio proračuna po organizacijskoj i programskoj klasifikaciji te ekonomskoj klasifikaciji,

3. izvještaj o zaduživanju na domaćem i stranom tržištu novca i kapitala,

4. izvještaj o korištenju proračunske zalihe,

5. izvještaj o danim  jamstvima i izdacima po državnim jamstvima,

6. obrazloženje ostvarenja prihoda i primitaka, rashoda i izdataka
7. izvještaj o korištenju sredstava fondova Europske unije
8. obveze i potraživanja
9. izvješće o višku/manjku 

Opći dio proračuna
Opći dio godišnjeg izvještaja sastoji se od:
A) Računa prihoda i rashoda i
B) Računa financiranja.

Sažetak A) Račun prihoda i rashoda i B) Račun financiranja  sadrži prikaz ukupnih prihoda i primitaka te rashoda i izdataka na razini ekonomske klasifikacije. 

Račun prihoda i rashoda iskazuje se u sljedećim tablicama:
– Prihodi i rashodi prema ekonomskoj klasifikaciji,
– Prihodi i rashodi prema izvorima financiranja,
– Rashodi prema funkcijskoj klasifikaciji.
             Nakon donošenja posljednjih IV. izmjena i dopuna proračuna Općine Hercegovac za 2025. godinu nije bilo preraspodjele sredstava stoga je sukladno članku 5. stavak 2. i 3. Pravilnika o polugodišnjem i godišnjem izvještaju o izvršenju proračuna i financijskog plana (Narodne novine, br. 85/23) u tablicama općeg i posebnog dijela proračuna iskazan samo stupac Izvorni plan bez stupca Tekući plan.         
       Prihodi poslovanja  (6) za period 01. 01. – 31. 12. 2025. ostvareni su za navedeni period u iznosu od 1.489.359,95 EUR.
                Konto 61 - Prihodi od poreza, koji čine najveći udio u prihodima poslovanja, ostvareni su u iznosu od 590.367,36 EUR, a čine ih porezi na dohodak i porezi na imovinu (porez na korištenje javnih površina, porez na potrošnju, porez na promet nekretnina i porez na nekretnine). Ostvarenje prihoda od poreza na dohodak veće je u odnosu na 2024. godinu za 16%. Povećao nam se porez na dohodak od nesamostalnog rada (u prošloj je godini bilo više zaposlenih u odnosu na 2024. godinu, a u nekim poduzećima povećane su plaće) i porez od kapitala, a ostvarujemo i novi prihod od poreza na nepokretnu imovinu.
                 Na kontu 63 Pomoći iz inozemstva i od subjekata unutar općeg proračuna ostvarenje je 689.321,66 EUR. 

                Pomoći čine:

                Konto 633 odnosi se na pomoći proračunu iz drugih proračuna u iznosu 132.338,07 EUR, i to: 

        tekuće pomoći iz drugih proračuna (konto 6331 u iznosu od 57.768,56 EUR):
            - 17.732,81 EUR sredstva za Program „Zaželi“ (15%)
            - 10.035,75 EUR tekuća pomoć za troškove Predsjedničkih i Lokalnih izbora

            - 30.000,00 EUR pomoć za obnovu društvenog doma u Palešniku od MRRFEU
         kapitalne pomoći iz proračuna (konto 6332 u iznosu od 74.569,51 EUR):

            - 23.800,00 EUR pomoć za rekonstrukciju javne rasvjete na području Općine Hercegovac – II. faza od Ministarstva prostornog uređenja, graditeljstva i državne imovine
            - 14.667,75 EUR pomoć za uređenje dječjeg igrališta u Hercegovcu od Ministarstva demografije i useljeništva
            - 15.801,76 EUR pomoć za uređenje dječjeg vrtića u Hercegovcu od Ministarstva demografije i useljeništva
            - 19.300,00 EUR pomoć za modernizaciju nerazvrstane ceste Ladislav-Velika Trnovitica od MRRFEU

           - 1.000,00 EUR pomoći iz Programa potpore za unapređenje uvjeta stanovanja mladih obitelji u ruralnim područjima za 2025. godinu od Ministarstva poljoprivrede, šumarstva i ribarstva
                Na kontu 6341 prikazana su sredstva u iznosu od 13.999,17 EUR, a ista su dotirana u iznosu od Hrvatskog zavoda za zapošljavanje za dva djelatnika zaposlenih na javnim radovima. 
                Na kontu 6351 Tekuće pomoći izravnanja za decentralizirane funkcije su decentralizirana sredstva koja dotiramo za Javnu vatrogasnu postrojbu Garešnica i to je u 2025. godini bilo 24.090,00 EUR.

                Na kontu 6381 Tekuće pomoći temeljem prijenosa EU sredstava su sredstva za troškove Programa „Zaželi“. Sredstva koja dobivamo za navedeni program su dio od 15% iz državnog proračuna, a 85% sredstava su EU sredstva. Za Program „Zaželi“ u 2025. godini sredstva su iskazana  u iznosu od 100.485,93 EUR.

                Konto 64  prikazuje prihode od imovine u ukupnom iznosu od 98.044,10 EUR, a čine ih:

· prihodi od kamata 1.006,41 EUR
· naknade za koncesije 567,40 EUR

· zakup poljoprivrednog zemljišta u vlasništvu Republike Hrvatske 71.137,66 EUR
· sredstva za korištenje domova 2.672,51 EUR
· zakup poslovnih prostora 18.647,45 EUR
· prihod od spomeničke rente 1,67 EUR
· korištenje mrtvačnica 480,00 EUR
· korištenje javnih površina 3.076,00 EUR
· naknada za grobna mjesta 455,00 EUR
         Na kontu 65  Prihodi od upravnih  i administrativnih pristojbi, pristojbi po posebnim propisima  i naknada - ostvareni su u ukupnom iznosu 107.596,84 EUR, a to su:
       - grobna naknada 18.921,99 EUR
       - doprinos za šume 324,52 EUR
       - ostali nespomenuti prihodi 6.156,87 EUR (HT za postavljanje kablova na javne površine)

       - komunalni doprinos 21.973,52 EUR i
       - komunalna naknada 60.219,94 EUR
         Na kontu 6615 Prihodi od pruženih usluga iskazana su sredstva u iznosu od 800,87 EUR, a ista se odnose na uplatu Hrvatskih voda u visini 10% od naplaćene naknade za uređenje voda kao naknadu za vođenje i naplatu naknade za uređenje voda. Ovaj prihod znatno je manji u odnosu na 2024. godinu jer od 01.01.2025. Hrvatske vode samostalno vrše razrez i naplatu naknade za uređenje voda.
         Na kontu 6831 Ostali prihodi iskazana su sredstva u iznosu 3.229,12 EUR, a odnose se na naplaćene troškove provođenja ovrha i pomoć Turističke zajednice BBŽ za manifestaciju „Dani krumpira u Hercegovcu“.
             Rashodi poslovanja (3) za period 01. 01. do 31. 12. 2025. godine ostvareni su u iznosu od 1.308.432,68 EUR. Rashode poslovanja čine rashodi za zaposlene, materijalni rashodi, financijski rashodi, subvencije, pomoći dane unutar općeg proračuna, naknade građanima i kućanstvima na temelju osiguranja i ostali rashodi (rashodi za donacije i kapitalne pomoći).
        Rashodi za zaposlene ostvareni su u iznosu od 306.775,25 EUR, a odnose se na plaće za djelatnike Općine, djelatnike na javnim radovima i  djelatnice zaposlene u Programu „Zaželi“.

        Materijalni rashodi ostvareni su u iznosu od 456.093,89 EUR, a u njih se ubrajaju naknade troškova zaposlenima, troškovi za uredski materijal, energiju (plin i struja za općinske prostorije i domove, javna rasvjeta, benzin za službeni automobil i kosilice), materijal za tekuće i investicijsko održavanje (općinske prostorije, domovi, javne površine, oprema, kosilice), usluge telefona, interneta i pošte, usluge tekućeg i investicijskog održavanja (održavanje domova, javne rasvjete, popravci uredske opreme, kosilica i službenog automobila, održavanje nerazvrstanih cesta, održavanje općinskih prostorija, održavanje groblja i mrtvačnica),  komunalne usluge, intelektualne usluge (javno bilježničke usluge, ugovori o djelu, usluge odvjetnika), naknade za rad predstavničkih tijela (naknade predsjedniku i članovima Općinskog vijeća),  reprezentacija i članarine.

       Financijske rashode ostvareni su u iznosu od 2.196,89 EUR, a čine ih bankarske usluge i usluge platnog prometa te zatezne kamate.
       Subvencije poljoprivrednicima ostvareni su u iznosu od 12.842,36 EUR, a odnose se na sufinanciranje umjetne oplodnje i sufinanciranje osiguranja usjeva.

        Pomoći dane unutar općeg proračuna ostvarene su u iznosu od 328.883,61 EUR, a odnose se na dotaciju sredstava za dječji vrtić, pomoći osnovnoj školi, refundaciju plaće djelatnika naše knjižnice, sufinanciranje rada Javne vatrogasne postrojbe Garešnica i dotaciju decentraliziranih sredstava istoj.
        Naknade građanima i kućanstvima ostvareni su u iznosu od 41.368,95 EUR, a odnose se na isplaćene pomoći po programu za socijalne potrebe i to pomoć za novorođenčad, isplate jednokratnih pomoći, sufinanciranje nabave školskog pribora, jednokratna pomoć studentima, pomoći mladim obiteljima (kupnja ili adaptacija stambenog objekta na području Općine) te jednokratna novčana pomoć umirovljenicima (uskrsnice).
        Ostali rashodi ostvareni su u iznosu od 160.271,73 EUR, a odnose se na tekuće donacije - sredstva isplaćena udrugama (Vatrogasnoj zajednici, Športskoj udruzi, KUD-ovima, Crvenom križu, političkim strankama, župi u Hercegovcu, udrugama branitelja i ostalim udrugama) i kapitalne pomoći – sredstva isplaćena poduzećima i obrtnicima za razvoj poduzetništva na području Općine te Vodnim uslugama d.o.o. za sufinanciranje izgradnje magistralnog cjevovoda Velika Trnovitica-Garešnica i CS Pašijan.
       Rashodi za nabavu neproizvedene imovine (4) - ostvarenje za period 01. 01. do 31. 12. 2025. godine je 321.969,63 EUR. Ovdje su iskazana sredstva za: kupnju poslovnog prostora, radove na modernizaciji nerazvrstane ceste Ladislav-Velika Trnovitica, izgradnju teniskog igrališta, kupnju službenog automobila, izradu izmjena i dopuna Prostornog plana, uređenja sanitarnog čvora na groblju u Ladislavu, uređenje dječjeg igrališta u Hercegovcu, kupnju laptopa i mikrofona za sjednice Općinskog vijeća, kupnju opreme za dječji vrtić, namještaja za domove, klime za općinske prostorije, opreme za košnju i uređenje javnih površina, blagdanske dekoracije i nadogradnju računalnog programa.
U izvršenju proračuna iskazana su i ugovorena sredstva pomoći od Ministarstva poljoprivrede, šumarstva i ribarstva za manifestaciju „Dani krumpira 2025.“ u iznosu od 4.393,96 EUR (u prihodima) te iznos od 3.086,34 EUR koji nam je za navedenu manifestaciju doznačen početkom 2026. godine (u rashodima).

        Sveukupno ostvarenje prihoda i primitaka Općine Hercegovac u 2025. godini je 1.494.290,05 EUR, a rashoda i izdataka 1.630.402,31 EUR. Manjak prihoda i primitaka je 136.112,26 EUR. Višak prihoda i primitaka raspoloživ u slijedećem razdoblju je 496.395,28 EUR. Stanje novčanih sredstava na početku godine, odnosno na dan 01.01.2025. godine iznosi 701.768,90 EUR, a na kraju godine odnosno na dan 31.12.2025. godine iznosi 545.588,61 EUR.
        POSEBNI DIO
 Posebni dio Proračuna sadrži (tablice u privitku):

- izvršenje po organizacijskoj klasifikaciji i
- izvršenje po programskoj klasifikaciji.

        U Posebnom dijelu proračuna, rashodi i izdaci raspoređeni su po programima odnosno njihovim sastavnim dijelovima (aktivnostima, tekućim i kapitalnim projektima). U okviru programa, projekata i aktivnosti, rashodi i izdaci su iskazani prema organizacijskoj, programskoj, ekonomskoj, funkcijskoj klasifikaciji i izvorima financiranja sukladno Pravilniku o proračunskim klasifikacijama (“Narodne novine” br. 4/2024). 
        RAZDJEL: OPĆINSKO VIJEĆE I OPĆINSKI NAČELNIK
                 U okviru razdjela Općinsko vijeće i Općinski načelnik su dvije Glave i to: Glava Općinsko vijeće i Glava Općinski načelnik. Sredstva u ovom razdjelu za 2025. godinu su planirana u iznosu 103.350,00 EUR, a utrošeno je 85.540,64 EUR ili 82,77 % i to kako slijedi po programima:

        Glava Općinsko vijeće - Program Donošenje akata i mjera iz djelokruga predstavničkog tijela – planirano je 23.000,00 EUR, a utrošeno 13.370,66 EUR i to za promidžbu i informiranje 4.444,15 EUR, naknade predsjedniku i članovima Općinskog vijeća 2.817,73 EUR i reprezentaciju 6.108,78 EUR. 
        Glava Općinski načelnik – planirano je ukupno 80.350,00 EUR, a izvršeno je 72.169,98 EUR i to po programima kako slijedi: 

        Program donošenje akata i mjera iz djelokruga izvršnog tijela – planirano je 76.100,00 EUR, a ostvarenje je 67.929,04 EUR i to za redovan rad Ureda načelnika.
        Program političke stranke – planirano je 4.250,00 EUR, a ostvarenje je 4.240,94 EUR (prema Odluci o raspoređivanju sredstava za rad političkih stranaka u Općinskom vijeću Općine Hercegovac u 2025. godinu).
RAZDJEL: JEDINSTVENI UPRAVNI ODJEL

         Razdjel Jedinstveni upravni odjel  čini Glava Jedinstveni upravni odjel, a programi su: Priprema i donošenje akata iz djelokruga tijela, Zaštita od požara, civilna zaštita i HGSS, Poticanje razvoja gospodarstva, Održavanje objekata i uređaja komunalne infrastrukture, izgradnja objekata i uređaja komunalne infrastrukture, Program zaštite okoliša, Ostale komunalne djelatnosti, Program predškolskog odgoja -dječji vrtić Hercegovac, Javne potrebe u školstvu, Promicanje kulture, Razvoj sporta i rekreacija, Program socijalne skrbi i novčanih pomoći, Humanitarna skrb kroz udruge građana, Upravljanje imovinom, Redovna djelatnost vlastitog komunalnog pogona, Program „Zaželi i ostvari“ i Poticanje zapošljavanja.
        Glavu Jedinstveni upravni odjel čine slijedeće Aktivnosti:
        Aktivnost: Administrativno, tehničko i stručno osoblje - planirana sredstva su 166.548,96,EUR, a utrošeno je 147.346,74 EUR. Sredstva se odnose na troškove rada u Jedinstvenom upravnom odjelu te materijalne troškove za rad Jedinstvenog upravnog odjela (uredski materijal, električna energija, plin, sitni inventar, telefoni, materijal i usluge za tekuće i investicijsko održavanje, komunalne usluge, intelektualne usluge, troškovi promidžbe i informiranja, premije osiguranja službenog vozila, reprezentacija, članarine  i bankarske naknade). U ovoj godini stavka je veća u odnosu na prethodnu godinu zbog poskupljenja energenata, robe i usluga.
        Aktivnost: Troškovi izbora – stavka je planirana u iznosu 19.497,75 EUR, a utrošeno je 19.496,28 EUR za provođenje Predsjedničkih i lokalnih izbora, a sredstva dobivamo iz državnog proračuna.

        Aktivnost: Održavanje zgrada za korištenje-domovi: sredstva su planirana u 107.891,90 EUR, a utrošeno je 95.353,95 EUR (plin  i električna energija, komunalne usluge, materijal za manje popravke u domovima, naknade po ugovoru o djelu za domare). 
        Aktivnost: Prostorno planiranje – planirana sredstva su 18.000,00 EUR, koliko je i utrošeno za izradu Izmjena i dopuna Prostornog plana uređenja Općine.
        Aktivnost: Nabava dugotrajne imovine: sredstva su planirana u iznosu 46.405,00 EUR, a utrošeno  je 39.742,89 EUR (kupljeni su laptop, oprema za vrtić, stolice za domove, klime za općinske prostorije, odvlaživač zraka, kosilice, blagdanska dekoracija te se uredilo dječje igralište u Hercegovcu).
         Program Zaštita od požara, civilna zaštita i HGSS - sredstva su namijenjena za djelovanje vatrogastva na području Općine Hercegovac, civilnu zaštitu i HGSS Stanicu Bjelovar. Sredstva su planirana u iznosu 100.138,00 EUR, a utrošeno je 90.678,81 EUR. Ukupan iznos od 90.678,81 EUR čine rashodi za aktivnosti: aktivnost Osnovna djelatnost JVP iznosi 64.179,00 EUR (24.090,00 EUR su decentralizirana sredstva za JVP Garešnica koja moramo prikazati u našem proračunu, a 40.089,00 EUR su sredstva našeg proračuna dotirana Gradu Garešnica za sufinanciranje rada JVP koja djeluje i na našem području), aktivnost Osnovna djelatnost VZ Hercegovac iznosi 23.262,31 EUR (redovan rad naših vatrogasnih društava), aktivnost Civilna zaštita iznosi 2.237,50 EUR (plaćena usluga izrade procjene ugroženosti od požara) i aktivnost Sufinanciranje HGSS Stanica Bjelovar iznosi 1.000,00 EUR (redovan rad)
             Aktivnosti: Poticanje poljoprivrede – subvencioniranja uzgoja stoke – plan je 12.000,00 EUR, utrošeno je 8.454,86 EUR i to za sufinanciranje umjetne oplodnje krava i krmača.

             Aktivnost: Poticanje poljoprivrede - sufinanciranje osiguranja usjeva – plan je 6.000,00 EUR, utrošeno je 4.387,50 EUR.
            U aktivnosti Isplata štete od elementarne nepogode nismo u 2025. godini imali rashode.
            Aktivnost: Manifestacije – Dani krumpira - stavka je bila planirana u iznosu 36.502,30 EUR, a izvršenje je 36.493,98 EUR za troškove provođenja ove manifestacije. 
            Aktivnost: Manifestacija – roštiljada, kotličijada i biciklijada – plan 9.281,00 EUR, ostvarenje je 9.279,19 EUR, a isto se odnosi na troškove ove tri manifestacije koje Općina organizira s udrugama s područja Općine.
            Aktivnost: Poticanje gospodarstva – razvoj poduzetništva – plan je bio 14.957,03 EUR, a izvršenje je 12.701,01 EUR i to su sredstva isplaćena obrtnicima, poljoprivrednicima i gospodarstvenicima s našeg područja koji su se javili na javni poziv i zadovoljili kriterije poziva.
             Aktivnost: Održavanje cesta, mostova, kanala i drugih javnih površina – sredstva su planirana u iznosu 160.616,17 EUR, a utrošeno je 94.048,78 EUR i to za uređenje puteva (ravnanje puteva, navoženje kamena, košnja uz nerazvrstane ceste i uređenje mostova). 
              Aktivnost: zimska služba – sredstva su bila planirana u iznosu od 5.670,00 EUR. Ovdje nije bilo rashoda jer nismo imali snježnih padalina u 2025. godini.
             Aktivnost: Održavanje javnih zelenih površina – sredstva su planirana u iznosu 37.143,03 EUR, a utrošeno je 27.629,71 EUR i to za nabavu materijala za čišćenje i uređenje javnih  površina, usluge tekućeg i investicijskog održavanja javnih površina, nabava opreme za održavanje i uređenje javnih zelenih površina te blagdansku dekoraciju. 
             Aktivnost: Rashodi za uređaje i javnu rasvjetu – planirana su sredstva u iznosu 93.300,0 EUR, a utrošeno je 77.228,77 EUR i to za troškove električne energije za javnu rasvjetu, popravke i održavanje javne  rasvjete te rekonstrukciju iste.
             Aktivnost: Održavanje groblja i mrtvačnica – sredstva su planirana u iznosu 37.396,98 EUR, a utrošeno je 10.824,12 EUR i to za električnu energiju za mrtvačnice, gorivo za održavanje groblja, materijal za popravke na grobljima i u mrtvačnicama, komunalne usluge (odvoz smeća sa groblja) i usluge tekućeg i investicijskog održavanja groblja i mrtvačnica te gradnja sanitarnog čvora na groblju u  Ladislavu.
             Aktivnost: Izgradnja objekata i uređaja vodoopskrbe i izrada projekata – stavka je planirana u iznosu 10.149,48 EUR, a utrošeno je 2.217,76 EUR za sufinanciranje izgradnje magistralnog cjevovoda Velika Trnovitica-Garešnica i CS Pašijan.

Aktivnost: Izgradnja objekata i uređaja odvodnje – stavka je planirana u iznosu 49.800,00 EUR, ali nije bilo rashoda po ovoj stavci.

Aktivnost: Izgradnja pješačke staze – planirano je 4.948,34 EUR, a ostvarenje je 350,00 EUR jer se projekt prenosi u 2026. godinu.

            Aktivnost: Sanacija nelegalnih odlagališta smeća i naplata odlaganja smeća – planirano je 9.200,00 EUR, a utrošeno 5.550,25 EUR i to za eko rentu koju plaćamo Općini Velika Trnovitica na čijem se području nalazi odlagalište smeća i plaćanje poticajne naknade za odlaganje i razvrstavanje smeća što plaćamo Fondu za zaštitu okoliša. 
             Aktivnost: Projekt primjene koncepta „Pametnih gradova i općina“ – planirano je 8.710,08 EUR, a utrošeno je 1.148,16 EUR.
             Aktivnost: Sanacija i rekonstrukcija odlagališta Johovača – plan je bio 27.930,00 EUR, koliko je i utrošeno.
             Aktivnost: Deratizacija i dezinsekcija – odnosi se na provođenje deratizacije i dezinsekcije na području Općine. Provedene su dvije deratizacije u svim mjestima Općine te su provedene četiri dezinsekcije komaraca. Plan je bio 13.491,00 EUR, a utrošeno je 13.490,03 EUR.
             Aktivnost: Veterinarsko-higijeničarska služba – plan je bio 3.210,00, utrošeno je 2.393,03 EUR i to za zbrinjavanje, liječenje i kastraciju pasa lutalica.
             Aktivnost: Odgojno i administrativno tehničko osoblje – plan je bio 242.075,76 EUR, realizirano je 205.176,86 EUR, a isto se odnosi na financiranje rada našeg vrtića.

             Aktivnost: Sufinanciranje potreba u školstvu – plan je bio 3.310,00 EUR, a realizirano je 2.820,52 EUR. Po zamolbi naše škole dotirana su joj sredstva za kupnju potrebne opreme i za priredbu i domjenak povodom otvorenja sportske dvorane.
             Aktivnost: Sufinanciranje školskog pribora učenicima osnovne škole – plan je 8.670,00 EUR koliko je i realizirano. 

             Aktivnost: Sufinanciranje Programa produženi boravak u školi – plan je 14.000,00 EUR, koliko je i utrošeno za sufinanciranje troškova produženog boravka u našoj školi.

             Aktivnost: Sufinanciranje školskog pribora učenicima srednjih škola – plan je 4.770,00 EUR koliko je i realizirano.

             Aktivnost: Jednokratna novčana pomoć studentima – plan je 5.920,00 EUR, a realizacija je 5.600,00 EUR.

              Aktivnost: Manifestacije u kulturi – sredstva su planirana u iznosu 25.800,00 EUR, utrošeno je 25.550,00 EUR EUR i to za sufinanciranje redovne djelatnosti naših KUD-ova, Dana hrvatskog pučkog teatra i uređenje domova (Hrvatskog seljačkog doma i Češkog doma).

              Aktivnost: Djelatnost knjižnice – sredstva su planirana u iznosu 40.370,00, a utrošeno je 35.416,29 EUR i to za poslovanje naše knjižnice.

              Aktivnost: Pomoć vjerskim zajednicama – plan je bio 7.865,00 EUR, a utrošeno je 7.862,50 EUR i to za obnovu župne crkve i župne kuće u Hercegovcu.

             Program Razvoj sporta i rekreacija planiran je u iznosu od 152.150,00 EUR, a utrošeno je 150.500,27 EUR za aktivnosti: Osnovna djelatnost športskog saveza (64.184,16 EUR) – tekuće aktivnosti te uređenje dječjeg igrališta (17.183,00 EUR) i izgradnju sportske građevine - teniskog igrališta (69.133,41 EUR) – kapitalne aktivnosti.
              Program socijalne skrbi i novčanih pomoći planiran je u iznosu od 34.221,00 EUR, a utrošeno je 24.495,61 EUR i to za aktivnosti: pomoć u novcu pojedincima i obiteljima (988,95 EUR za isplatu jednokratnih pomoći), pomoć za novorođenčad (2.900,00 EUR za 10 beba s našeg područja koje su rođene u 2025. godini), program potpore mladim obiteljima (4.000,00 EUR za kupnju i uređenje stambenog prostora na našem području), novčane pomoći umirovljenicima (14.440,00 EUR za uskrsnice) i sufinanciranje javne usluge prijevoza putnika na području Bjelovarsko-bilogorske županije za područje Općine Hercegovac u iznosu 2.166,66 EUR.
             Program Humanitarna skrb kroz udruge građana planiran je u iznosu od 16.736,00 EUR, a utrošeno je 14.216,00 EUR i to za sljedeće aktivnosti: HVIDRA, dragovoljci i invalidi domovinskog rata i ostale udruge invalida (2.850,00 EUR za pomoći udrugama branitelja), Humanitarna djelatnost crvenog križa (1.780,00 EUR za redovnu djelatnost Crvenog križa Garešnica koji djeluje i na našem području, a po Zakonu o Hrvatskom crvenom križu), Poticaj djelovanja udruge Potrošač (300,00 EUR),  Poticanje djelovanja Udruge umirovljenika, Udruge dijabetičara (3.286,00 EUR),Poticanje udruga na rad s mladima (3.500,00 EUR), Poticaj djelovanju ostalih udruga (2.500,00 EUR za udruge koje nisu raspoređene u gore navedene aktivnosti).
Program Upravljanje imovinom planiran je u iznosu od 167.065,48 EUR, a utrošeno je 107.123,21 EUR i to za aktivnosti: Izrada projektne dokumentacije, troškovnika i slično (9.000,00 EUR) i za Kupnju poslovnog i stambenog prostora 98.123,21 EUR (poslovni prostor-gospodarska zgrada). U Aktivnosti Uređenje poslovnog prostora – prostorije za udruge u 2025. godini nismo imali rashode jer će se navedeni projekti realizirati u 2026. godini.
            Program: Redovna djelatnost vlastitog komunalnog pogona s aktivnostima Stručno i tehničko osoblje, Održavanje komunalne infrastrukture i Kupnja opreme – stavke su planirane u iznosu 47.343,00 EUR, izvršenje je 46.400,91 EUR, a odnosi se na plaće i materijalne troškove djelatnika zaposlenih na održavanju komunalne infrastrukture, materijal i dijelove za održavanje kosilica i ostalih strojeva za održavanje javnih površina, popravke istih i kupnju opreme za vlastiti pogon.

             Za Program „Zaželi i ostvari“ plan je bio 165.541,42 EUR, a izvršenje je 132.657,97 EUR i to za plaće i naknade djelatnica koje su bile zaposlene u programu te za materijalne troškove za provođenje programa.

Program Poticanje zapošljavanja- plan je 13.999,17 EUR koliko je i utrošeno za plaću i putne troškove djelatnika na javnim radovima, a sredstva za te rashode  dobivamo od HZZ. 
               Izvještaj o korištenju proračunske zalihe

Člankom 65. Zakona o proračunu (NN br. 144/21), propisano je da se  sredstva proračunske pričuve mogu koristiti za nepredviđene namjene za koje u Proračunu nisu osigurana sredstva ili za namjene za koje se tijekom godine pokaže da za njih nisu utvrđena dostatna sredstva jer ih pri planiranju Proračuna nije bilo moguće predvidjeti, za financiranje rashoda nastalih pri otklanjanju posljedica elementarnih nepogoda, epidemija, ekoloških nesreća ili izvanrednih događaja i ostalih nepredviđenih nesreća, te za druge nepredviđene rashode tijekom godine. 

Visina sredstava proračunske zalihe utvrđena su Odlukom o izvršavanju proračuna. Proračunska pričuva planirana je u iznosu od 1.300,00 EUR. 

O korištenju sredstava proračunske pričuve odlučuje Općinski načelnik i o tome izvješćuje Općinsko vijeće u okviru polugodišnjeg i godišnjeg izvještaja o izvršenju proračuna. 
              Općina Hercegovac nije u 2025. godini koristila sredstva proračunske zalihe.
 Izvještaj o danim jamstvima i izdacima po jamstvima 

Općina može dati jamstvo pravnoj osobi u njezinom većinskom izravnom ili neizravnom vlasništvu i ustanovi čiji je osnivač, za ispunjenje obveza pravne osobe i ustanove. Općina Hercegovac u 2025. godini nije davala jamstva niti je imala izdatke  po danim jamstvima. 
               IZVJEŠTAJ O KORIŠTENJU SREDSTAVA FONDOVA EUROPSKE UNIJE 

              Općina Hercegovac je tijekom izvještajnog razdoblja ostvarila sredstva Europske unije u iznosu 118.218,74 EUR (85% EU sredstva u iznosu 100.485,93 EUR i 15% dio iz državnog proračuna u iznosu 17.732,81 EUR). U 2024. godine započeo je projekt: Zaželi -  Prevencija institucionalizacije, broj poziva: SF.3.4.11.01.-„Pomažemo zajedno“ te je sukladno podnesenim zahtjevima za isplatu/nadoknadu sredstava oprihodovano 118.218,74 EUR. U 2025. godini rashodi su iznosili 132.657,97 EUR. U projektu je zaposlena voditeljica i 8 žena, a svaka žena skrbi o 6 korisnika. Ciljevi projekta su: pomoć nezaposlenim, teže zapošljivim ženama, niže razine obrazovanja u ovom području, kao i prevencija prerane institucionalizacije starijih osoba i osoba u nepovoljnom položaju, njihova socijalizacija, a samim time i poboljšanja kvalitete života. 
                     OBVEZE I POTRAŽIVANJA
             Izvještaj o obvezama 01. 01. – 31. 12. 2025.
	Stanje obveza na početku izvještajnog razdoblja 01. 01. 2025.
	76.045,05 EUR

	Povećanje obveza u izvještajnom razdoblju
	1.702.894,41 EUR

	Podmirene obveze u izvještajnom razdoblju
	1.707.882,95 EUR

	Stanje obveza na kraju izvještajnog razdoblja 31. 12. 2025.
	71.056,51 EUR

	
	

	Stanje dospjelih obveza 31. 12. 2025.
	8.633,66 EUR

	Obveze za rashode poslovanja
	2.933,66 EUR

	Obveze za nabavu nefinancijske imovine
	5.700,00 EUR

	
	

	Stanje nedospjelih obveza 31. 12. 2025.
	62.422,85 EUR

	Obveze za rashode poslovanja
	56.422,85 EUR

	Obveze za nabavu nefinancijske imovine
	    6.000,00 EUR

	Izvještaj o potraživanjima 01. 01. 2025. – 31. 12. 2025. godine


	

	Potraživanja za prihode poslovanja
	84.935,00 EUR

	Potraživanja za prihode od nefinancijske imovine
	663,42 EUR

	Potraživanja Općine Hercegovac  na dan 31. 12. 2025.
	85.598,42 EUR


           Općina Hercegovac ne vodi sudske sporove te nije imala potencijalnih obveza po osnovi sudskih sporova.
Obrazloženje manjka/viška prihoda: 
Stanje viška prihoda poslovanja na dan 31. 12. 2025. godine je 180.927,27 EUR.

Stanje manjka prihoda od nefinancijske imovine na dan 31.12.2025. godine je 317.039,53 EUR.

Na dan 01. 01. 2025. godine imali smo iskazan višak prihoda poslovanja u iznosu 718.867,76 EUR. 

U 2025. godini smo po Odluci o raspodjeli rezultata zatvorili manjak od nefinancijske imovine u iznosu 86.360,19 EUR. U 2025. godini isknjiženo je  0,03 EUR potraživanja iz ranijih godina. Dana 31. 12. 2025. godine uknjižen je višak prihoda poslovanja za 2025. godinu u iznosu 180.927,27 EUR te je po knjiženju korekcije rezultata iz viška prihoda poslovanja isknjiženo 44.299,51 EUR, tako da višak prihoda poslovanja na dan 31. 12. 2025. godine iznosi 769.135,30 EUR.

Na dan 01. 01. 2025. godine manjak prihoda od nefinancijske imovine bio je 86.360,19 EUR. Po Odluci o raspodjeli rezultata zatvorili smo navedeni manjak. Zaključnim knjiženjem uknjižen je manjak od nefinancijske imovine za 2025. godinu u iznosu 317.039,53 EUR. Provedena je korekcija rezultata te je uknjižen iznos od 44.299,51 EUR za koliko je smanjen manjak od nefinancijske imovine. Nakon provedenih knjiženja na dan 31.12.2025. godine utvrđen je ukupan manjak prihoda od nefinancijske imovine u iznosu 272.740,02  EUR.

Na dan 31. 12. 2025. godine Višak prihoda poslovanja (višak iz ranijih godina nakon knjiženja po Odluci o raspodjeli rezultata i isknjiženja 0,03 EUR iznosi 632.507,54 EUR + višak tekuće godine 180.927,27 EUR – korekcija 44.299,51 EUR ) je 769.135,30 EUR te Manjak od nefinancijske imovine (manjak 317.039,53 EUR – uknjižena korekcija u iznosu 44.299,51 EUR) je 272.740,02 EUR iz čega je vidljivo da je konačni višak prihoda za 2025. godinu 496.395,28 EUR. 

Višak prihoda koji se prenosi u 2026. godinu je 496.395,28 EUR.

U Hercegovcu, 11.06.2026.
                                                                                                                     Predsjednik Općinskog vijeća:
     Ivan Novotni

